Friedrich Wilhelm Grubner
Friedrich Wilhelm Grubner (1752 Viljandi – 1821 Viljandi) oli kaupmees, Viljandi raehärra aastail 1800–1804 ja bürgermeister aastail 1804–1806. Aastail 1785–1793 oli Paldiskis tolliinspektor (tolliülem). Tema isa oli kullassepp Heinrich Ernst Grubner (u 1711–1792). Tema abikaasa oli Marie Dorothea Monton (sündinud Riias, isa prantsuse õpetlane). Nende teadaolevast neljast lapsest tegutses poeg Reinhold Wilhelm (1789 Paldiski – 1837 Kuressaare) Kuressaares Schmidti kaubamajas.